./data/phi0474/phi011/phi0474.phi011.perseus-lat2.xml
versantur enim, Quirites, in					animo meo multae et graves cogitationes quae mihi nullam partem neque diurnae					neque nocturnae quietis impertiunt, primum tuendi consulatus, quae cum omnibus					est difficilis et magna ratio, tum vero mihi praeter ceteros cuius errato nulla					venia, recte facto exigua laus et ab invitis expressa proponitur; non dubitanti					fidele consilium, non laboranti certum subsidium nobilitatis ostenditur